Sudovnjača

**Sudovnjača** – poznata i kao **horoidea** –  je  prokrvljeni  sloj oka, sastavljen od vezivnog tkiva.  Nalazi se između mrežnjače i rožnjače. Debljina ljudske sudovnjače je daleko najveća u zadnjem dijelu  oka (0,2&nbsp;mm), dok se u okolnim područjima sužava na 0,1&nbsp;mm. Preko nje u oko se dopremaju  kisik i hranjive tvari  na vanjski sloj  mrežnjače. Uz cilijarno tijelo i šarenicu, formira srednju očnu ovoivojnicu (*uvein trakt*).

## Slojevi 
Sudovnjača  je sastavljena  od četiri lista (lamine).
* **Suprasudovnjačni list** čine lamele kolagenih i elastičnih vlakana koje su obložene endotelom, sa prednjim krajem na sudovnjači, a otraga na bionjači. Prilikom  akomodacije oka, lamele djeluju kao antagonisti cilijarnom mišiću, jer nakon popuštanja stezanja ovog mišića vraćaju sudovnjaču u prvobitni položaj. Sistem pukotina između lamela uvezan je u kapilarni prostor (*Spatium perichorioideale*), kroz koji se meridijanski, prema naprijed, pružaju cilijarne žile i nervi na putu prema cilijarnom tijelu i šarenici.
* **Vaskulozni list** uključuje velike arterijske ogranke kratkih cilijarnih arterija, venske ogranke koji se ulijevaju u vrtložne vene, te vezivno tkivo.
* **Koriokapilarni list** sastoji se od spletova kapilara koje grade  režnjiće. Glavna funkcija  im je da ishrana  vanjskih pet slojeva mrežnjače (tzv. avaskularni slojevi mrežnjače).
***Bazni list** (Bruchova membrana) satavljena  je od tanke mreže elastičnih vlakana, a priliježe uz pigmentni sloj mrežnjače.

## Prokrvljavanje 
Sudovnjača dobija krv iz stražnje cilijarne arterije koja je u stvari grana očne arterije. Arterije ncirkulacjenog krvotoka, koje opskrbljuju srednju očnu ovojnicu (uveu) te srednje i vanjske slojeve mrežnjače, grane su očne  arterije, koje ulaze u očnu jabučicu bez prolaska  uzduž vidnog nerva.  S druge strane, mrežnjačna cirkulacija, koja polazi od njene centralne arterije, koja je također grana opčne  arterije, prolazi skupa s vidnim nervom. Granaju se  u segmentne ogranke do arteriola i međusobno se  ne povezuju. To je klinički važno za bolesti koje pogađaju krvnu opskrbu sudovnjače. Makula (žuta mrlja), koja je odgovorna za centralni vid, kao i prednji dio vidnog nerva, potpuno ovise o prokrvljenosti sudovjače.

## Mehanizam 
Melanin, tamni pigment, pomaže sudovnjači u ograničenju nekontrolirane refleksije svjetlosnih zraka u oku koje bi mogle rezultirati viđenjem mutne slike. Kod ljudi i većine primata, melanin se prosijava kroz sudovnjaču. Kod osoba sa  albinizmom tu najčešće  nema  melanina pa je vid jako slab. U mnogih životinja djelomična odsutnost pigmenta omogućava  superioran noćni vid. Kod tih  životinja melanin je odsutan u dijelu sudovnjače, a unutar je sloj tkiva (*tapetum lucidum*) koje dobro reflektira svjetlost, pomažući skupljanje zraka i reflektirajući ih  kontrolirano. Nekontrolirana refleksija svjetla iz mračne sudovnjače  na fotografijama, npr., daje  efekt crvenih očiju, dok kontrolirana refleksija iz *tapetum lucidum* ima  svjetlucajuće efekte.
## Također pogledajte 
*Oko
*Čulo vida
## Reference 
## Vanjski linkovi 
* MedlinePlus - Coroides
*https://web.archive.org/web/20130718135351/http://www.msd.es/publicaciones/mmerck_hogar/seccion_20/seccion_20_224.html Manual Merck de Información Médica para el Hogar. 
*https://web.archive.org/web/20160304200048/http://www.iapb.it/news2.php?id=1395&ia=41&ozim=52 .

Kategorija:Čula
Kategorija:Oftalmologija
Kategorija:Oko